[עושים טיול] יום טיול בצובה: מעיין, מצודה ו…שוקולד!
גללו מטה כדי לקרוא את הטקסט המלא של הפרק.
תמלול הפרק – יום טיול בצובה: מעיין, מצודה ו…שוקולד!
אז נכון: כשאומרים צובה – מיד חושבים על מתחם השעשועים קיפצובה שכולם מכירים (וזהו דרך אגב מתחם מאוד מומלץ). אבל אם עוברים את המתחם שנמצא בכניסה, קצת אחרי הקיבוץ, מתחבא לו עין צובה שהוא ללא ספק אחד מהמעיינות היפים באזור ירושלים. נק' ה- Waze באפליקציה תוביל אתכם לפאתי הקיבוץ ולאחר כמה עשרות מטרים מהשלט להר צובה תזהו את השילוט לעין צובה. יש להחנות את הרכב לצד הכביש, ןלאחר כ 300 מ' הליכה לפנות ימינה – וכבר תוכלו לזהות את המעיין. אין מה לחשוש: כל האזור משולט היטב ואין סיכוי להתבלבל. המעיין מטופח על ידי הקיבוץ וזורמים בו מים נקיים כל השנה: מומלץ לרחוץ ולהשתכשך! סביב המעיין תמצאו מדשאות, שולחנות פיקניק אחדים והמון נוף של הרי ירושלים. מקסים.
סמוך למעיין נמצא הר צובה ובו שרידים של מבצר צלבני הקרוי בלמונט-"ההר היפה". אכן, ההר והנוף הנשקף ממנו מצדיקים את השם!
שביל ברור מוביל עד לפסגת ההר, שם נמצא תצפית מרהיבה: נסו לאתר בנוף שני מבצרים צלבניים נוספים שנבנו באזור הקסטל ובנבי סמואל. פרט לשרידי המבצר ישנם גם את שרידי הכפר סובה שנכבש במלחמת יום העצמאות על ידי חטיבת הראל של הפלמ"ח, במסגרת מבצע דני. היזהרו מבורות פתוחים: שימו עין על הילדים כשהם מתרוצצים בשרידי המבצר!
למרגלות הר צובה תזהו שלט עץ: "לאלון". הירידה בשביל מובילה אל עץ האלון העתיק ביותר בהרי ירושלים, אשר גילו נאמד בכ-700 שנה, ולידו עץ זית עתיק שגזעו חלול וגילו מוערך בכ 500 שנה! עצים אלו הם חלק מהנבחרת המצומצמת של העצים העתיקים בישראל. מדוע דווקא עצים אלה הצליחו לשרוד כל כך הרבה שנים? התשובה לכך דווקא פשוטה: בזכות העובדה שהמקום היה גם בית הקברות המוסלמי של הכפר סובה. המשפחות שבאו לפקוד את קברי יקיריהם ישבו בצילם של העצים לאכול סעודתם, השליכו שאריות שדישנו את האדמה ורמסו בהזדמנות זו את העשבים החד שנתיים. כך זכו העצים לתנאים משופרים ועדיפות בצריכת המים.
ילדים ושוקולד… היש שילוב יותר מתוק מזה? אחרי הטיול אפשר לקפוץ לסדנת שוקולד בגליתא. הסדנא מתחילה בכל שעה עגולה, ויש להירשם מראש. הילדים יכינו מטעמי שוקולד – ובעיקר יטעמו וייהנו מכל רגע… הביקור כולל גם צפייה בסרט קצר וחנות עם שפע שוקולדים שאי אפשר להישאר אדישים אליהם. ישנן סדנאות מסוגים שונים המתאימות לגילאים שונים, אז בחרו את מה שמתאים לכם.
1. בני המאיה והאצטקים היו הראשונים שהשתמשו בפולי הקקאו למאכל. המשקר המר שהכינו מהקקאו, בשילוב צ'ילי חריף, נחשב למעורר ומרפא מחלות.
3. הילדים שלי יודעים שליד רקסי אסור לאכול שוקולד, כיוון שהשוקולד רעיל עבורו. כלבים, סוסים וגם תוכים אינם מסוגלים לפרק ביעילות את התאוברומין הקיים בשוקולד, והוא עשוי להתקיים במחזור הדם שלהם במשך כעשרים שעות (לעומת שעתיים-שלוש אצל בני אדם). כמויות גדולות מדי של המאכל עשויות לגרום להם להתקף אפילפטי, דימומים פנימיים, התקף לב – ואף למוות.
טיפ שבועי – איך מעבירים את הזמן עם הילדים בנסיעה?
מי לא מכיר את התלונות, הריבים והשיעמום של הילדים בנסיעה?… הנה שלושה טיפים קלים ופשוטים ליישום.
2. לוח מחיק: טיפ מעולה לחובבי היצירה. ציירו ציור בהמשכים, שחקו איקס-עיגול, 'נחש מה' ועוד ועוד משחקים משעשעים שיעבירו את הנסיעה בנעימים.
3. קריוקי: בואו נצטרף לטרנד הסוחף של הקריוקי… אפשר למצוא המון שירי קריוקי בעברית ב-YouTube, וגם באנגלית כמובן. זה כיף גדול – ובעיקר, מצחיק!
Next story [עושים תנ"ך] מדוע הפר אלוהים את הבטחתו לאברהם?
הגענו לפי ההוראות כאן ולצערנו גילינו שהמעיין כבר אינו בתחזוקה, מוזנח מאוד והוא נראה כמו שלולית מלוכלכת. בנוסף, מאוד קשה למצוא אותו מכיוון שהוא כביכול אינו פעיל. סדנת השוקולד היא לילדים בלבד, הכוונה בסדנאות היא לצבוע ביסקוויטים עם מכחול שוקולד.